section_heading: Sezona 2006./07.
paragraph_text: U sezoni 2006./07. Anthony je ostvario 65 nastupa te je prosječno postizao 28,9 poena (2. u NBA ligi), 6 skokova, 3,8 asistencija i 1,2 ukradene lopte po utakmici. Već osmoj utakmici sezone, pobjeda nad Toronto Raptorsima 117:109, Anthony je izjednačio rekord franšize po broju uzastopnih utakmica s minimalno 30 poena, sa svojih šest. Prije Anthonya, to je jedino uspjelo Alexu Englishu u sezoni 1982./83. U sljedećoj utakmici, 21. studenog 2006., protiv Chicago Bullsa, Anthony je postigao 29 poena te je time prekinuo niz od šest uzastopnih utakmica s 30 ili više poena, ali je i time propustio srušiti Englishov rekord. Nakon pobjede u Chicagu, Anthony je ponovno zaredao šest uzastopnih utakmica s 30 ili više poena, ali je u sedmoj, protiv Atlanta Hawksa, ponovno zakazao i postigao 24 poena čime nije uspio postaviti novi rekord franšize. 16. prosinca 2006., tijekom utakmice s New York Knicksima, Anthony je sudjelovao u masovnoj tučnjavi koja ga je dovela do suspenzije od 15 utakmica neigranja.<ref>Anthonyu 15 utakmica kazne Razlog suspenziji bilo je udaranje Mardya Collinsa u lice. Ubrzo nakon te tučnjave, Nuggetsi su obavili zamjenom kojom su u svoje redove doveli sjajnog Allena Iversona, u nadi da će njih dvojica stvoriti sjajan i nezaustavljiv tandem. U prvoj utakmici nakon suspenzije, protiv Memphis Grizzliesa, Anthony je postigao 28 poena, a kombinirano s Iversonom 51 poen. 2. veljače 2007. Anthony i njegov suigrač J. R. Smith bili su upleteni u manju automobilsku nesreću. Nasreću nijedan igrač nije bio ozlijeđen, a jedine informacije su bile te da je Smith vozio auto koji je pripadao upravo Anthonyu.